**Rešitve vprašanj pred obravnavo besedila Listi iz Visoške kronike**

1. **Značilnosti romana:**

🖉 **najobsežnejše pripovedno delo** v prozi,

🖉 razdeljen na **poglavja**,

🖉 **veliko književnih oseb**, spremljamo razvoj osrednje književne osebe,

🖉 dogajanje je **zapleteno**,

🖉 zajema **daljše časovno obdobje**,

🖉 spremljamo **medčloveške odnose**, prepoznavamo značilnosti časa in kraja dogajanja, v katera je postavljeno dogajanje.

1. **Vrste romanov:**

viteški, pustolovski, zgodovinski, znanstvenofantastični, biografski, družbenokritični, kriminalni, ljubezenski, družinski.

1. **Prvi slovenski roman:** **Deseti brat**, **Josip Jurčič**, 1866.
2. Tavčarjeva Visoška kronika je **zgodovinski roman**. Tavčar je skrbno preučeval zgodovinske vire. Prizadeval si je prikazati čimbolj verodostojno (resnično) sliko **Škofje Loke in okolice v 17. stoletju**.

🖉 **Imena književnih oseb** je najti v starih listinah, njihovi značaji in dejanja pa so plod pisateljeve domišljije.

🖉 Škofja Loka je bila nekoč posest brižinskih škofov, ki so tja naselili mnoge nemške podložnike, zato je veliko imen v Visoški kroniki nemških.

🖉 Tavčar je želel predstaviti življenje gospodarjev visoškega dvorca v času po tridesetletni vojni (boji med katoliki in protestanti, vraževerje, preganjanje čarovnic).

1. Beseda **kronika** izvira iz grške besede za čas.

Kronika (letopis) je nekakšen dnevnik, v katerem sproti in v časovnem zaporedju zapisujemo pomembnejše dogodke.

Prvoosebni pripovedovalec **(kronist)** v Visoški kroniki je **Izidor Khallan**,gospodar posestva na Visokem.